Source: https://www.riigiteataja.ee/akt/120022015003
Timestamp: 2019-09-17 13:18:20+00:00
Document Index: 5163598

Matched Legal Cases: ['§ 1', '§ 61', '§ 24', '§ 311', 'kohus ', '§ 2', '§ 1194', '§ 1']

Vedelkütuse seaduse ja välisõhu kaitse seaduse muutmise seadus – Riigi Teataja
Vedelkütuse seaduse ja välisõhu kaitse seaduse muutmise seadus
12.02.2015 otsus nr 583
§ 1. Vedelkütuse seaduse muutmine
Vedelkütuse seaduses tehakse järgmised muudatused:
1) paragrahvi 1 täiendatakse lõikega 32 järgmises sõnastuses:
”(32) Käesolev seadus ei reguleeri kütuse müüki riigiasutuse poolt kohtuotsuse alusel, järelevalvemenetluse tulemusena või muu avaliku ülesande täitmisega seotud põhjendatud juhul. Riigiasutuse poolt kütuse müügi korra kehtestab Vabariigi Valitsus või tema volitusel valdkonna eest vastutav minister määrusega.”;
2) paragrahvi 2 lõike 1 punkt 1 muudetakse ja sõnastatakse järgmiselt:
”1) vedelkütus (edaspidi kütus) on vedel põlevaine, mida saab kasutada energiaallikana soojusjõumasinates ja muudes selleks sobivates energiamuundamisseadmetes, mootorsõidukites kasutatav vedelgaas, mis standardtingimustel, see on rõhul 0,1 MPa ja temperatuuril 15 oC, on gaasilises olekus, ning mootorsõidukites kasutatav biogaas;”;
”(3) Kütuste täpsustatud loetelu kehtestab nõukogu määruses (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 07.09.1987, lk 1–675) kirjeldatud kombineeritud nomenklatuuri koodide (edaspidi KN-i kaubakoodid) alusel valdkonna eest vastutav minister määrusega.”;
4) paragrahvi 42 lõige 3 muudetakse ja sõnastatakse järgmiselt:
”(3) Tagatise nõuet ei kohaldata kütuse müüjale, kes käitleb ainult lennukikütuseid, vedelgaasi või biogaasi.”;
5) seadust täiendatakse §-ga 61 järgmises sõnastuses:
”§ 61. Nõuded kütuse hoiuteenuse osutamisel
(5) Hoiuteenuse osutaja võib väljastada hoiul oleva kütuse ainult laoarvestuses kajastatud kütuse omanikule või tema volitatud esindajale.”;
6) paragrahvi 20 lõike 4 punkt 1 muudetakse ja sõnastatakse järgmiselt:
”1) tegevusloa olemasolu kontrollimine kütuse käitlemisel;”;
7) paragrahv 24 muudetakse ja sõnastatakse järgmiselt:
”§ 24. Riikliku järelevalve erimeetmed
(3) Maksu- ja Tolliamet võib tema pädevusse antud riikliku järelevalve erimeetmete kohaldamisel kasutada vahetut sundi korrakaitseseaduses sätestatud alusel ja korras.”;
8) seadust täiendatakse §-dega 311–313 järgmises sõnastuses:
”§ 311. Kütuse laoarvestuse pidamise kohustuse rikkumine
9) paragrahvi 35 senine tekst loetakse lõikeks 1 ja paragrahvi täiendatakse lõikega 2 järgmises sõnastuses:
”(2) Kohtuväline menetleja või kohus võib kohaldada käesoleva seaduse §-des 31 ja 32 sätestatud väärteo toimepanemise vahetuks objektiks olnud eseme või aine konfiskeerimist vastavalt karistusseadustiku §-le 83.”.
§ 2. Välisõhu kaitse seaduse muutmine
1) paragrahvi 58 lõige 2 muudetakse ja sõnastatakse järgmiselt:
”(2) Saasteainete heitkoguste piiramise eesmärgil kehtestab valdkonna eest vastutav minister määrusega vedelkütuste kohta esitatavad keskkonnanõuded, biokütuste ja vedelate biokütuste säästlikkuse kriteeriumid, vedelkütuste keskkonnanõuetele vastavuse seire ja aruandmise korra ning biokütuste ja vedelate biokütuste kasutamisest tulenevate kasvuhoonegaaside heitkoguste vähenemise määramise metoodika.”;
2) paragrahvi 58 lõike 21 punkt 3 muudetakse ja sõnastatakse järgmiselt:
”3) biokütuste ja vedelate biokütuste säästlikkuse kriteeriumid;”;
3) paragrahvi 58 täiendatakse lõikega 24 järgmises sõnastuses:
”(24) Vedel biokütus käesoleva seaduse tähenduses on energia, sealhulgas elektri-, soojus- ja jahutusenergia, välja arvatud transpordi jaoks kasutatava energia, saamiseks kasutatav vedelkütus, mis on toodetud biomassist.”;
4) paragrahvi 1194 täiendatakse lõikega 81 järgmises sõnastuses:
”(81) Käesoleva paragrahvi lõike 8 punktides 2 ja 4 nimetatud eesmärkide saavutamiseks antavate toetuste hulgas antakse väikeelamutes taastuvenergia kasutuselevõtu ja küttesüsteemide uuendamise toetust.”;
5) paragrahvi 155 täiendatakse lõikega 6 järgmises sõnastuses:
”(6) Käesoleva seaduse § 1194 lõiget 81 kohaldatakse tagasiulatuvalt alates 2015. aasta 1. jaanuarist.”.
Käesoleva seaduse § 1 punktid 5 ja 8 jõustuvad 2015. aasta 1. juulil.